ᱡᱩᱵᱤᱱ ᱜᱟᱨᱜᱽ

ᱡᱩᱵᱤᱱ ᱜᱟᱨᱜᱽ (ᱤᱝᱨᱟᱹᱡᱤ: Zubeen Garg, ᱑᱘ ᱱᱚᱵᱟᱢᱵᱚᱨ ᱑᱙᱗᱒ – ᱑᱙ ᱥᱮᱯᱴᱮᱢᱵᱚᱨ ᱒᱐᱒᱕) ᱫᱚ ᱟᱥᱟᱢ ᱯᱚᱱᱚᱛ ᱨᱮᱱ ᱜᱟᱹᱠᱷᱩᱲ ᱥᱮᱨᱮᱧ ᱜᱟᱭᱱᱟᱦᱟ ᱛᱟᱦᱮᱸ ᱠᱟᱱᱟᱭ ᱾ ᱱᱚᱣᱟ ᱵᱮᱜᱚᱨ ᱦᱚᱸ ᱢᱤᱫᱴᱮᱱ ᱥᱮᱨᱮᱧ ᱪᱟᱪᱟᱞᱟᱣᱤᱡ, ᱥᱮᱨᱮᱧ ᱚᱞᱚᱜᱼᱤᱡ, ᱢᱩᱭᱡᱤᱠ ᱰᱟᱭᱨᱮᱠᱴᱚᱨ, ᱮᱠᱴᱚᱨ, ᱯᱨᱚᱰᱤᱭᱩᱥᱟᱨ ᱦᱚ' ᱠᱟᱱᱟᱭ ᱾ ᱟᱥᱟᱢᱤᱥ, ᱵᱟᱝᱞᱟ, ᱦᱤᱱᱫᱤ, ᱛᱟᱢᱤᱞ, ᱛᱮᱞᱮᱜᱩ, ᱠᱚᱱᱱᱟᱲ, ᱢᱟᱞᱟᱭᱟᱞᱚᱢ, ᱢᱟᱨᱟᱴᱷᱤ, ᱩᱲᱤᱭᱟᱹ, ᱤᱝᱨᱟᱹᱡᱤ, ᱵᱚᱰᱚ, ᱜᱚᱣᱟᱞᱯᱟᱲᱤᱭᱟ ᱟᱨ ᱢᱟᱱᱤᱯᱩᱨᱤ ᱮᱢᱟᱱ ᱯᱟᱹᱨᱥᱤ ᱠᱚ ᱛᱮ ᱥᱮᱨᱮᱧ ᱟᱠᱟᱫᱟ ᱾

thumb

ᱮᱛᱚᱦᱚᱵ ᱡᱤᱭᱚᱱ
ᱟᱥᱚᱠᱟᱭ ᱛᱮ ᱡᱩᱵᱤᱱ ᱫᱚ ᱡᱚᱨᱦᱟᱴ, ᱟᱥᱟᱢ ᱨᱮᱱ ᱠᱟᱱᱟᱭ ᱢᱮᱱ ᱠᱷᱟᱱ ᱛᱩᱨᱟ, ᱢᱮᱜᱷᱟᱞᱚᱭ ᱨᱮᱭᱮ ᱡᱟᱱᱟᱢ ᱞᱮᱱᱟ ᱾ ᱡᱩᱵᱤᱱ ᱫᱚ ᱟᱡᱟᱜ ᱯᱟᱹᱨᱤᱥ ᱜᱟᱨᱜᱽ ᱮ ᱚᱞᱟ, ᱢᱮᱱ ᱠᱷᱟᱱ ᱟᱠᱚᱣᱟᱜ ᱟᱥᱚᱞ ᱯᱟᱹᱨᱤᱥ ᱫᱚ ᱵᱚᱨᱴᱷᱥᱠᱩᱨ ᱠᱟᱱ ᱛᱟᱠᱚᱣᱟ ᱾ ᱜᱟᱨᱜᱽ ᱟᱡ ᱵᱟᱵᱟ ᱢᱚᱦᱤᱱᱤ ᱵᱚᱨᱴᱷᱟᱠᱩᱨ ᱦᱚ' ᱚᱱᱚᱲᱦᱤᱭᱟᱹ ᱟᱨ ᱥᱮᱨᱮᱧ ᱚᱞᱚᱜᱼᱤᱡ ᱮ ᱛᱟᱦᱮ' ᱠᱟᱱᱟ ᱾ ᱡᱩᱵᱤᱱ ᱟᱡ ᱜᱚᱜᱚ ᱤᱞᱤ ᱵᱚᱨᱴᱷᱟᱠᱩᱨ ᱦᱚ' ᱟᱹᱰᱤ ᱜᱟᱹᱠᱷᱩᱲ ᱱᱟᱪᱚᱱᱤᱭᱟᱹ, ᱥᱤᱱᱮᱢᱟ ᱨᱮᱱ ᱜᱟᱭᱱᱟᱦᱟ ᱟᱨ ᱥᱮᱨᱮᱧᱤᱭᱟᱹᱭ ᱛᱟᱦᱮ' ᱠᱟᱱᱟ ᱾ ᱩᱱᱤ ᱨᱮᱱ ᱦᱩᱰᱤᱧ ᱢᱤᱥᱨᱟ ᱡᱚᱱᱠᱤ ᱵᱚᱨᱴᱷᱟᱹᱠᱩᱨ ᱦᱚ' ᱮᱠᱨᱮᱥ ᱟᱨ ᱥᱤᱝᱜᱟᱨ ᱮ ᱛᱟᱦᱮ' ᱠᱟᱱᱟ, ᱚᱠᱚᱭ ᱫᱚ ᱜᱟᱹᱰᱤ ᱛᱮ ᱴᱷᱚᱠᱚᱨ ᱜᱷᱚᱴᱚᱱᱟ ᱨᱮ ᱜᱚᱡ ᱮᱱᱟ 2002 ᱥᱮᱨᱢᱟ ᱨᱮ, ᱛᱮᱡᱽ ᱯᱩᱨ ᱨᱮ ᱢᱤᱫᱴᱮᱱ ᱟᱠᱷᱲᱟ ᱨᱮ ᱟᱡ ᱥᱟᱶ ᱠᱟᱹᱢᱭᱟᱹ ᱥᱚᱝᱜᱮ ᱥᱮᱱᱚᱜ ᱚᱠᱛᱮ ᱾ ᱤᱱᱟᱹ ᱛᱟᱭᱚᱢ ᱡᱩᱵᱤᱱ ᱟᱡ ᱨᱮᱱ ᱢᱤᱥᱨᱟ ᱩᱭᱦᱟᱹᱨ ᱠᱟᱛᱮ ᱢᱤᱫ ᱴᱮᱱ ᱮᱞᱵᱟᱢ ᱮ ᱵᱮᱱᱟᱣ ᱠᱮᱫᱟ ᱥᱤᱥᱩ ᱾ ᱩᱱᱤ ᱨᱮᱱ ᱟᱨ ᱢᱤᱫ ᱴᱮᱱ ᱢᱤᱥᱨᱟ ᱯᱟᱞᱢᱤ ᱫᱚ His ᱵᱷᱟᱨᱚᱛ ᱱᱟᱴᱭᱟᱢ ᱰᱟᱱᱥᱟᱨ ᱠᱟᱱᱟᱭ ᱾ 4 ᱯᱷᱮᱵᱽᱨᱩᱣᱟᱨᱩ 2004, ᱦᱤᱞᱚᱜ ᱜᱚᱨᱤᱢᱟ ᱥᱚᱭᱠᱤᱭᱟ ᱥᱟᱞᱟᱜᱼᱮ ᱵᱟᱯᱞᱟ ᱭᱮᱱᱟ, ᱚᱠᱚᱭ ᱫᱚ ᱢᱤᱫ ᱴᱮᱱ ᱯᱷᱮᱥᱚᱱ ᱰᱤᱡᱟᱭᱱᱟᱨ ᱠᱟᱱᱮ ᱾

ᱥᱮᱪᱮᱫ
ᱡᱤᱭᱚᱱ ᱨᱮ ᱟᱡ ᱨᱮᱱ ᱮᱛᱚᱦᱚᱵ ᱜᱩᱨᱩ ᱫᱚ ᱟᱡ ᱜᱚᱜᱚ ᱜᱮᱭᱮ ᱞᱟᱹᱭᱤᱭᱟ ᱾ ᱜᱩᱨᱩ ᱨᱚᱵᱤᱱ ᱵᱮᱱᱟᱨᱡᱤ ᱴᱷᱮᱱ ᱠᱷᱯᱱ ᱛᱟᱵᱽᱞᱟ ᱥᱮᱪᱮᱫ ᱠᱟᱛᱮ ᱜᱮ ᱥᱮᱨᱮᱧ ᱪᱮᱪᱮᱫ ᱫᱚᱭ ᱮᱦᱚᱵ ᱞᱮᱱᱟ ᱾ ᱤᱱᱟᱹ ᱛᱟᱭᱚᱢ ᱜᱩᱨᱩ ᱨᱚᱢᱚᱱᱤ ᱨᱟᱭ ᱴᱷᱮᱱ ᱟᱥᱟᱢᱤᱥ ᱱᱮ-ᱦᱚᱲ ᱥᱮᱨᱮᱧ ᱨᱮᱭᱟᱜ ᱥᱮᱪᱮᱫ ᱞᱮᱛᱟᱲ ᱜᱮ ᱛᱟ'ᱦᱮ ᱠᱟᱱ ᱛᱟᱭᱟ ᱾ ᱩᱱᱤ ᱫᱚ ᱛᱟᱢᱩᱞᱯᱩᱨ ᱦᱟᱭ ᱥᱠᱩᱞ ᱠᱷᱚᱱ ᱢᱮᱴᱨᱤᱠ ᱮ ᱯᱟᱥ ᱞᱮᱫᱟ ᱾ ᱤᱱᱟᱹ ᱛᱟᱭᱚᱢ ᱟᱠᱚ ᱜᱷᱟᱨᱚ'ᱡᱽ ᱨᱮᱱ ᱥᱛᱷᱟᱭᱤ ᱵᱷᱟᱵᱮ ᱜᱩᱣᱟᱦᱟᱴᱤ ᱛᱮ ᱠᱚ ᱦᱮᱡ ᱮᱱ ᱠᱷᱟᱱ ᱡᱚᱨᱦᱟᱨ ᱨᱮᱱᱟᱜ ᱡᱚᱜᱚᱱᱱᱟᱛ ᱵᱚᱨᱩᱣᱟ ᱠᱚᱞᱮᱡᱽ ᱠᱷᱚᱱ ᱵᱤ. ᱵᱚᱨᱩᱣᱟ ᱠᱚᱞᱮᱡᱽ ᱛᱮ ᱴᱷᱤᱠᱟᱹᱱᱟ ᱵᱚᱫᱚᱞ ᱠᱮᱫ ᱛᱟᱭᱟ ᱾ ᱡᱟ'ᱦᱟ ᱨᱮ ᱥᱟᱬᱮᱥ ᱛᱮ ᱯᱟᱲᱦᱟᱣᱚᱜ ᱠᱟᱱ ᱛᱟᱦᱮ ᱱᱟ ᱾ ᱥᱮᱨᱮᱧ ᱯᱟᱥᱴᱟ ᱨᱮᱜᱮ ᱟᱡᱟᱜ ᱯᱩᱨᱟᱹ ᱫᱷᱮᱭᱟᱱ ᱛᱟᱦᱮ ᱡᱟᱱ ᱛᱟᱭ ᱛᱮ ᱢᱚᱡᱽ ᱠᱚᱞᱮᱡᱽ ᱦᱚ' ᱵᱟᱭ ᱯᱟᱲᱦᱟᱣ ᱞᱮᱫᱟ ᱾
ᱱᱟᱦᱟᱜ
 ᱜᱚᱡ 
᱑᱙ ᱥᱮᱯᱴᱮᱢᱵᱚᱨ ᱒᱐᱒᱕ ᱨᱮ, ᱕᱒ ᱵᱚᱪᱷᱚᱨ ᱩᱢᱚᱨ ᱨᱮ ᱜᱟᱨᱜᱽ ᱫᱚ ᱥᱤᱝᱜᱟᱯᱩᱨ ᱨᱮᱭ ᱵᱚᱸᱜᱟ ᱛᱟᱞᱟᱭᱮᱱᱟ᱾ ᱩᱱᱤᱫᱚ ᱥᱠᱩᱵᱟ ᱰᱟᱭᱵᱷᱤᱝ ᱫᱩᱨᱜᱷᱚᱴᱚᱱᱟ ᱨᱮ ᱡᱚᱠᱷᱚᱢ ᱞᱮᱱᱟᱭ᱾ ᱩᱱᱤ ᱫᱚ ᱥᱤ.ᱯᱤ.ᱟᱨ. ᱮᱢ ᱠᱟᱛᱮ ᱥᱤᱝᱜᱟᱯᱩᱨ ᱡᱮᱱᱮᱨᱟᱞ ᱦᱟᱥᱯᱟᱛᱟᱞ ᱛᱮᱠᱚ ᱤᱫᱤ ᱞᱮᱫᱮᱭᱟ, ᱢᱮᱱᱠᱷᱟᱱ ᱩᱱᱤ ᱫᱚ ᱥᱤᱧᱵᱮᱲᱟ ᱒ᱺ᱓᱐ ᱵᱟᱡᱮ ᱵᱚᱸᱜᱟ ᱛᱟᱞᱟᱭᱮᱱᱟ ᱮᱱᱛᱮ ᱠᱚ ᱞᱟᱹᱭ ᱠᱮᱫᱟ᱾

ᱜᱟᱨᱜᱽ ᱵᱚᱸᱜᱟ ᱛᱟᱞᱟᱭᱮᱱ ᱠᱷᱟᱹᱛᱤᱨ ᱜᱚᱴᱟ ᱥᱤᱧᱚᱛ ᱨᱮ ᱫᱩᱠ ᱠᱚ ᱥᱚᱫᱚᱨ ᱠᱮᱫᱟ᱾ ᱟᱹᱰᱤ ᱜᱟᱱ ᱢᱟᱨᱟᱝ ᱦᱚᱲ, ᱡᱮᱞᱠᱟ ᱯᱨᱚᱫᱷᱟᱱ ᱢᱚᱱᱛᱨᱤ ᱱᱚᱨᱮᱱᱫᱨᱚ ᱢᱚᱫᱤ, ᱵᱤᱨᱚᱫᱷᱤ ᱫᱚᱞ ᱨᱤᱱᱤᱡ ᱟᱹᱭᱩᱨᱤᱭᱟᱹ, ᱨᱟᱦᱩᱞ ᱜᱟᱱᱫᱷᱤ, ᱟᱨ ᱟᱥᱟᱢ ᱨᱤᱱᱤᱡ ᱥᱤᱨᱟᱹ ᱢᱚᱱᱛᱨᱤ, ᱦᱤᱢᱚᱱᱛᱚ ᱵᱤᱥᱣᱚ ᱥᱚᱨᱢᱟ, ᱩᱱᱠᱩ ᱦᱚᱸ ᱫᱩᱠ ᱠᱚ ᱥᱚᱫᱚᱨ ᱠᱮᱫᱟ᱾

ᱵᱚᱸᱜᱟ ᱛᱟᱞᱟᱭᱮᱱ ᱜᱟᱨᱜᱽ ᱞᱟᱹᱜᱤᱫ ᱥᱚᱢᱚᱨᱯᱚᱱ ᱞᱮᱠᱟᱛᱮ, ᱟᱥᱟᱢ ᱥᱚᱨᱠᱟᱨ ᱒᱐ ᱠᱷᱚᱱ ᱒᱒ ᱥᱮᱯᱴᱮᱢᱵᱚᱨ ᱫᱷᱟᱹᱵᱤᱡ ᱯᱮ ᱫᱤᱱ ᱨᱮᱭᱟᱜ ᱨᱟᱡᱽᱭᱚ ᱨᱮ ᱥᱚᱠ ᱨᱮᱭᱟᱜ ᱮ ᱞᱟᱹᱭ ᱥᱚᱫᱚᱨ ᱠᱮᱫᱟ᱾

ᱥᱟᱹᱠᱷᱭᱟᱹᱛ